Hovedpersonen, politimannen Michael Colefield, spilt av Jack Davenport, støter på agenter fra denne organisasjonen da hans beste venn Jack (Stephen Moyer) forsvinner. Agentene utgir seg for å komme fra CIB i det regulære politiet som er interessert i å finne ut om Jack var korrupt. Mike er usikker på om han skal stole på dem og når han senere støter på Jack, beskylder denne dem for å være en dødsskvadron. Snart oppdager Mike at hans gamle venn har blitt med i vampyrenes rekker og han lærer om deres planer for å kontrollere menneskeheten.